projecte-aina/dolly3k_ca huggingface dataset:
Pregunta: Com puc fer una vertical de cap?
Resposta: Comença adoptant una posició de taula amb els genolls a terra i les mans col·locades per sota de les espatlles. Dirigeix la barbeta cap al pit i baixa la coroneta del cap a terra. Arronsa els dits dels peus i aixeca els genolls del terra. Col·loca cadascun dels genolls als tríceps. Empeny cap al taló del palmell per aixecar els genolls dels tríceps. Amb els músculs de la part baixa de la faixa abdominal completament actius, continua aixecant els genolls fins que les cames estiguin completament estirades. Assegura’t de mantenir una respiració lenta mentre estàs de l’inrevés i, a continuació, segueix lentament els passos en l’ordre invers. Ja has fet la teva primera vertical de cap!
Pregunta: Quantes posicions de colissa hi ha en un trombó?
Resposta: Un trombó té set posicions de colissa. Cada posició està a mig pas de la següent posició. Juntament amb els canvis en la pressió de l’aire per canviar el to de la nota, el músic ajusta la posició de la colissa per produir diversos tons a diverses octaves.
Pregunta: Classifica cadascuna de les partícules elementals següents segons si interacciona mitjançant la força forta, força electromagnètica, força feble o força gravitatòria: un neutrí, un electró, un protó o un neutró.
Resposta: Un neutrí interacciona mitjançant la força feble.
Un electró interacciona mitjançant la força electromagnètica i la força gravitatòria.
Un protó interacciona mitjançant la força forta, la força electromagnètica i la força gravitatòria.
Un neutró interacciona mitjançant la força forta i la força gravitatòria.
Pregunta: Com es gestionen tradicionalment els subarrendaments?
Resposta: Moltes propietats intenten ser el més lliberals possible quan han de bregar amb els subarrendaments, mentre que d’altres arriben fins i tot a dissuadir i dificultar el màxim possible el subarrendament. No hi ha trucades de seguiment per substituir els llogaters, preus de subarrendament descomunals i, fins i tot, intents de persuadir els llogaters de substitució perquè signin un nou contracte d’arrendament, amb ofertes especials per a la mudança. Tot i que tot això pot ser beneficiós per a la teva propietat a curt termini per mantenir i augmentar la teva ocupació actual; a llarg termini, la mala gestió dels subarrendaments pot ser perjudicial per a la teva propietat. La reputació i la gestió de la marca són els factors més importants per generar nous clients potencials i dirigir més llogaters a la teva propietat. La reputació del boca-orella, les opinions en línia i les plataformes de xarxes socials pateixen tant una mentalitat lliberal com una de contrària al subarrendament. Ningú vol llogar un pis que intentarà mantenir el seu contracte d’arrendament quan hagi de tornar a casa per atendre una emergència familiar o canviar d’escola per millorar la seva educació. Els subarrendaments SEMPRE formaran part de la teva propietat, independentment del bon servei d’atenció al client que ofereixis.
Pregunta: Quins són els tres àpats que és més probable que un nen petit mengi per dinar?
Resposta: A la majoria dels nens petits els encanten els nuggets de pollastre, els macarrons amb formatge, o un entrepà de mantega de cacauet i melmelada com a plat principal. Pots incloure fruita, com ara raïm, fruites del bosc, pomes o taronges, i també verdures, com ara pastanagues, api o bròquil, per fer un àpat.
Pregunta: Quantes bombes atòmiques s’han utilitzat en combat al llarg de la història de la humanitat?
Resposta: Al llarg de la història de la humanitat s’han mobilitzat dues bombes atòmiques contra la població.
Pregunta: Quines són les habilitats més habituals de supervivència a la natura?
Resposta: Les habilitats de supervivència més habituals són les que no depenen de portar cap mena d’equipament específic, però sí que requereixen un coneixement previ abans de perdre’t a la natura. Ser capaç de fer servir un mapa i una brúixola és primordial, ja que si et perds, trobar el camí de tornada a la civilització en poc temps és fonamental, sobretot si no tens provisions o te’n queden poques. També és necessari poder crear un refugi en condicions meteorològiques adverses, ja que els humans exposats a les inclemències meteorològiques durant períodes prolongats tenen menys possibilitats de sobreviure. Atès que el menjar i l’aigua també són fonamentals per a la supervivència, saber on tens més possibilitats de localitzar aigua que sigui potable o que es pugui purificar amb recursos naturals és un conjunt d’habilitats que la majoria consideraria fonamental; gairebé de la mateixa manera que saber què és comestible a la natura per buscar menjar que t’ajudi a recuperar forces. Un exemple és saber identificar quins bolets o fruites del bosc són segurs o tòxics. Per acabar, és important poder controlar els propis signes vitals per evitar situacions com la hipotèrmia, perquè la hipotèrmia es considera un "assassí silenciós".
Pregunta: Per què els shiba inus són els millors gossos?
Resposta: Els shiba inus són els millors gossos perquè són intuïtius, intel·ligents, independents, afectuosos (de vegades) i fàcils d’ensenyar. També tenen la mida perfecta (són moderadament compactes) i de mitjana pesen entre 9 i 11 kg, cosa que els fa prou petits per poder portar-los i prou resistents per abraçar-los. Això els fa ideals per a cases o pisos d’una mida més petita. També solen ser molt amables amb altres persones i mascotes, de manera que és fàcil portar-los a àrees d’esbarjo per a gossos, a excursions i a platges sense haver de preocupar-te per si agredeix altres persones o gossos. 

La raó més important és que els shiba inus, que són increïblement bufons, semblen guineus, amb les orelles punxegudes, la cua cargolada i frondosa i un pelatge doble i gruixut.
Pregunta: És millor córrer o caminar?
Resposta: Decidir si és millor córrer o caminar depèn de l’entorn on et trobis i de les teves capacitats com a persona. Principalment, els beneficis per a la salut de caminar i córrer són augmentar la freqüència cardíaca. La constància és clau i és millor tenir un hàbit de caminar sovint que no pas un hàbit de córrer esporàdic. Si algú és capaç de mantenir un hàbit habitual de sortir a córrer, en traurà el màxim benefici des d’un punt de vista cardiovascular.
Pregunta: El meu gat no para de miolar a la porta quan la faig entrar després de deixar-la sortir una estona, però és perillós que els gats estiguin a l’aire lliure sense supervisió. Com puc entrenar-la perquè deixi de miolar?
Resposta: Hi ha diverses maneres d’entrenar el teu gat perquè deixi de miolar:
- Compra un clic i cada vegada que deixi de miolar, fes un clic i dona-li un premi. El clic li ensenyarà a associar el seu comportament amb el premi.
- Troba alguna cosa més per entretenir-la, com ara una joguina per a gats o un vídeo de vida salvatge.
- Construeix un recinte a l’aire lliure per a ella, al qual pugui accedir des d’una porta per a gats. Això li permetrà sortir a l’exterior, però en un entorn segur i controlat.
Pregunta: Classifica cadascun dels següents elements com a animats o inanimats: gos, taula, gat, arbre, bolígraf, llibre.
Resposta: Animat: gos, gat, arbre.
Inanimat: taula, bolígraf, llibre.
Pregunta: Ajuda’m a entendre com puc crear un jardí al pati del darrere.
Resposta: Per crear un jardí hauràs de dedicar-hi tot un any. Els jardins poden estar composts per una àmplia varietat de diferents tipus de plantes i arbres, en funció de la mida del jardí. Algunes plantes són estacionals i s’han de tornar a plantar cada any. Per plantar aquestes plantes al jardí, normalment les hauràs de plantar a l’hivern o la primavera. Aleshores, hauràs de regar regularment aquestes plantes perquè floreixin. Altres plantes i arbres n’hi ha prou amb plantar-los una vegada perquè segueixin creixent durant tot l’any. Aquest tipus d’arbres només s’han de plantar una vegada i cuidar-los regularment amb aigua i adob.
Pregunta: Classifica cadascuna d’aquestes coses segons si "Pot cabre a dins d’una caixa de pa" o "No pot cabre dins d’una caixa de pa": un elefant, un pal d’hoquei, un pa de pagès, una formiga, una bombeta, un ventilador de sostre, uns texans blaus.
Resposta: Un elefant: No pot cabre dins d’una caixa de pa.
Un pal d’hoquei: No pot cabre dins d’una caixa de pa.
Un pa de pagès: Pot cabre a dins d’una caixa de pa.
Una formiga: Pot cabre dins d’una caixa de pa.
Una bombeta: Pot cabre dins d’una caixa de pa.
Un ventilador de sostre: No pot cabre dins d’una caixa de pa.
Uns texans blaus: Pot cabre dins d’una caixa de pa.
Pregunta: Identifica les diferències a l’hora de reconèixer els senyals d’un atac de cor en comparació amb els d’un ictus: dificultat per respirar, entumiment o debilitat sobtats de la cara, el braç o la cama, nàusees, sudoració, confusió sobtada i mals de cap intensos.
Resposta: Senyals d’un atac de cor: dificultat per respirar, sudoració i nàusees.
Signes d’un ictus: entumiment o debilitat sobtats de la cara, el braç o la cama; mals de cap intensos i confusió sobtada.
Pregunta: En un viatge de motxilla per la muntanya en el qual esperem creuar vies fluvials, classifica cadascun dels següents elements com a "útil", "no útil", "perillós" o "cap de les opcions". Una xinxilla, una brúixola, granola, bossa seca, disset rems, termita, deu tones de mineral d’urani.
Resposta: Útil:
Brúixola.
Granola.
Bossa seca.
Disset rems.

No útil:

Perillós:
Xinxilla.
Termita.
Deu tones de mineral d’urani.

Cap de les opcions:
Pregunta: Fes-me una llista de les coses bàsiques en què m’he de centrar quan entreno per a una cursa o competició.
Resposta: Les tres coses en què t’hauries de centrar són:
1) Resistència: quina distància pots córrer.
2) Velocitat: la velocitat a la qual pots córrer una distància determinada.
3) Força: la teva capacitat per superar els canvis d’altitud.
Pregunta: Què és el gelat?
Resposta: El gelat és un tipus de postres congelat, que normalment s’elabora amb llet o nata i se saboritza amb un edulcorant, ja sigui sucre o una alternativa, i una espècia, com el cacau o la vainilla, o amb fruites com les maduixes o els préssecs. També es pot fer barrejant una base de nata saboritzada i nitrogen líquid. De vegades s’hi afegeix colorant alimentari, a més dels estabilitzants. La mescla es refreda per sota del punt de congelació de l’aigua i es remena per incorporar espais d’aire i evitar que es formin cristalls de gel detectables. El resultat és una escuma suau i semisòlida, que queda sòlida a temperatures molt baixes (per sota dels 2 °C) i es torna cada cop més mal·leable a mesura que augmenta la temperatura.
Pregunta: Fes-me una llista de les coses que he d’endur-me per anar d’acampada.
Resposta:  - Tenda.
- Fogons de càmping.
- Ampolles d’aigua.
- Plats de càmping.
- Botes de muntanya.
- Motxilla.
- Sac de dormir.
Pregunta: Què menja una tortuga?
Resposta: Les tortugues mengen diverses fruites i verdures, tot i que la base de la dieta d’una tortuga haurien de ser verdures de fulla verda com ara la dent de lleó, el trèvol, l’enciam, la veça i la col verda. A la teva tortuga li encantaran les fruites dolces com ara els plàtans, les maduixes, els préssecs i les pomes, però no n’hi pots donar més de dues vegades per setmana, ja que el sucre pot afectar el seu sistema digestiu. També poden tornar-se addictes a les fruites dolces i et pots trobar que es neguin a menjar les verdures saludables a favor d’alguna cosa dolça. 

Les tortugues han de menjar una ració diària equivalent a la mida de la seva closca. Idealment, també haurien d’estar 1 o 2 dies per setmana sense menjar, perquè tenen un sistema digestiu lent i necessiten un o dos dies sense menjar perquè l'organisme es posi al dia. 

Hauries de donar-li un suplement setmanal de calci i D3. Fes-ne servir un específicament formulat per a rèptils i simplement escampa’l sobre el seu menjar preferit. Per acabar, assegura’t sempre que tingui accés a aigua posant-li un bol al qual pugui pujar. Beurà submergint el cap sota l’aigua.
Pregunta: Per què als nens els encanta l’esport?
Resposta: Hi ha moltes raons per les quals als nens els agrada fer esport.
Primer, és divertit. L’esport és una bona manera de divertir-se i fer exercici.
En segon lloc, els nens aprenen a treballar en equip i a tenir disciplina.
En tercer lloc, és una bona manera de fer nous amics i aprendre habilitats socials. També aprenen a cooperar amb els altres i a resoldre conflictes.
L’esport ajuda els nens a mantenir-se sans i en forma. També els ajuda a desenvolupar la musculatura i la coordinació.
Les activitats poden fer que estimin l’esport la resta de la seva vida. Els nens que fan esport sovint, el segueixen practicant d’adults.
Pregunta: Quina història explica sempre de tu la teva família?
Resposta: A la meva família li encanta explicar una història de quan era petit. Li deia a tothom que pensava que tindria un gran avió blanc amb seients de color rosa. Els meus pares tenen un vídeo meu on dic que m’encanta volar i que quan sigui gran tindré un bonic avió de color blanc. No tinc cap avió, ni és de color blanc. I tampoc té seients de color rosa! No sé per què pensava que això era important o possible. Crec que la meva família explica aquesta història perquè un nen que pensa que pot tenir un avió és sorprenent.
Pregunta: Ser representant de vendes és una bona professió?
Resposta: Sí.
Pregunta: Per què el gel és llis durant els partits d’hoquei sobre gel?
Resposta: La màquina d’allisar per a l’hoquei sobre gel es va inventar el 1940 i es fa servir per mantenir la pista de gel llisa de manera habitual entre els partits.
Pregunta: Classifica cadascuna de les següents posicions de futbol com a acció ofensiva o defensiva: quarterback, corredor, linebacker, defensor lateral, safety, ala tancada.
Resposta: Quarterback: ofensiva.
Corredor: ofensiva.
Linebacker: defensiva.
Defensor lateral: defensiva.
Safety: defensiva.
Ala tancada: ofensiva.
Pregunta: Com puc tenir èxit?
Resposta: L’èxit no és una mesura segons la riquesa o els actius que tenim, tal com pensen moltes persones. I donar consells a algú sobre com pot tenir èxit pot ser molt complicat, ja que cada persona té uns orígens, experiències, habilitats, qualitats, defectes, contactes i moltes altres coses. Per tant, un marc de reflexió és la millor manera de plantejar-te l’èxit. Per tenir èxit, has de trobar el que se’t dona millor i posar-te en un entorn que et permeti fer aquestes coses en què tens traça.
Pregunta: Quina és la població mundial actual? Està creixent?
Resposta: Al 2022 la població mundial va arribar als vuit mil milions de persones, però aquest nombre probablement augmentarà al llarg d’aquest segle. El creixement de la població ha estat constant durant les últimes dècades, augmentant en milers de milions de persones cada dotze anys aproximadament. Tanmateix, aquest patró està canviant. El creixement s’està començant a frenar i els experts prediuen que la població mundial tocarà sostre en algun moment de la dècada del 2080 amb uns 11.000 milions de persones.
Pregunta: Les universitats s’estan quedant obsoletes?
Resposta: La combinació de l’augment desorbitat de les despeses de matrícula i de l’adopció de l’aprenentatge a distància podria fer que la majoria de les universitats quedin obsoletes en el futur. Tot depèn de les expectatives individuals pel que fa a l’educació universitària, però els objectius dels estudiants estan canviant. Avui dia, és possible fer contactes o guanyar popularitat per destacar en la teva possible professió o la teva imatge de marca fora d’aquestes institucions. Fins i tot l’accés al capital de risc i l’accés a negocis, esport i altres titans de la indústria, es poden aconseguir per altres vies.
Pregunta: De quines maneres puc evitar una insolvència financera?
Resposta: La insolvència financera és el resultat de superar la capacitat de pagar els deutes, quan els passius superen els teus actius. En general, hauries de viure per sota de les teves possibilitats i reduir els deutes a un nivell pràctic. Per garantir l’èxit financer, es recomana estalviar i invertir fins al punt que puguis viure còmodament amb 25 vegades les teves despeses anuals amb una retirada anual típica del 4 % fins l’esperança de vida habitual de 30 anys després de la jubilació.
Pregunta: És més fàcil viatjar amb un nadó o amb un nen petit?
Resposta: La majoria de la gent creu que viatjar amb un nadó és molt més fàcil. Això és en gran part perquè encara no es mouen pel seu compte ni tampoc han après a caminar o córrer. Els nadons són els infants menors d’un any. Viatjar amb un nadó o un nen petit encara requereix moltes "coses", però els nadons solen entretenir-se més fàcilment amb objectes quotidians, com una tassa o un tovalló, etc., mentre que els nens petits estan més avançats en el seu procés evolutiu i necessiten més estimulació, sobretot en un viatge llarg. Els nadons també són prou petits per portar-los en un portanadons, deixant als pares les mans lliures per poder fer malabars amb la gran quantitat d’equipatge i joguines necessàries per viatjar amb infants petits. Normalment, és més fàcil viatjar amb nadons en avió, ja que encara dormen més hores de les que estan desperts. Segons molts estudis, l’edat ideal per viatjar amb nens és entre els 4 mesos i l’any.
Pregunta: Dona’m algunes idees de coses per fer aquest cap de setmana.
Resposta: Felicitats per un cap de setmana ben merescut. Aquí tens algunes idees de coses que pots provar:
1. Surt a l’aire lliure. Ves a caminar o a córrer.
2. Socialitza. Queda amb amics i familiars per a alguna celebració i per enfortir vincles. 
3. Fes-te voluntari. Dona suport a una causa que consideris important i tingues un impacte positiu al nostre món!
4. Fes un viatge per carretera. Les experiències i els records ens ajuden a recarregar les piles i millorar la salut mental. 
5. Aprèn alguna cosa nova. L’aprenentatge continu ens manté interessats i compromesos. Les noves habilitats i aficions poden fer que la vida sigui divertida i obrir noves portes. 
6. Participa en algun esport. Pots participar en activitats esportives per mantenir-te actiu o mirar i animar els teus equips preferits. 
7. Mira una pel·lícula o els teus programes preferits. Gaudeix d’una bona història i descobreix novetats des de la comoditat de la teva sala d’estar o una bona experiència de cinema audiovisual que tinguis a prop!
Pregunta: Com es genera l’electricitat?
Resposta: La generació d’electricitat és el procés de generar energia elèctrica a partir de fonts d’energia primària. Per als serveis públics de la indústria elèctrica, és l’etapa prèvia al seu lliurament (transmissió, distribució, etc.) als usuaris finals o al seu emmagatzematge (utilitzant, per exemple, el mètode d’emmagatzematge per bombeig).

Les primeres centrals elèctriques utilitzaven aigua o carbó. Actualment, s’utilitzen diverses fonts d’energia, com ara el carbó, la nuclear, el gas natural, la hidroelèctrica, l’eòlica i el petroli, així com l’energia solar, l’energia mareomotriu i les fonts geotèrmiques.
Pregunta: Classifica els següents vehicles segons si es desplacen per aigua o per terra: bugui, creuer, vaixell pirata, excavadora, submarí, veler, camió, cotxe, quad.
Resposta: Aigua: creuer, vaixell pirata, submarí, veler.
Terra: bugui, excavadora, camió, cotxe, quad.
Pregunta: Identifica a aquesta llista quines criatures són animals felins: pantera, jaguar, elefant, gatet, nen humà, lleopard, tigre, malamut, sofà.
Resposta: La pantera, el jaguar, el gatet, el lleopard i el tigre.
Pregunta: Per què a la gent li agrada jugar a videojocs?
Resposta: Hi ha moltes raons per les quals a la gent li agrada jugar a videojocs. 1. Els videojocs són diferents del món real i, per tant, els jugadors solen fer o aconseguir molt més del que poden fer al món real. 2. Els videojocs donen resultats ràpids. 3. Les persones o els jugadors poden percebre que tenen menys responsabilitat (per exemple, els jugadors poden deixar de jugar si no els va bé). 

Tanmateix, per aquestes mateixes raons, els videojocs també tenen efectes secundaris, com ara fer que la gent sigui menys responsable, vulgui respostes més ràpides i no pugui discernir entre el món real i el món del joc, etc.
Pregunta: Quin tipus de clima s’associa normalment amb el desert?
Resposta: El desert és conegut per ser molt calorós i molt sec.
Pregunta: Pensa en un munt de maneres diferents de fer exercici.
Resposta: Córrer, caminar, trotar, aixecar peses, natació, ioga, anar en bicicleta, boxa, esquats, flexions, planxa, salts amb obertura de braços i cames.
Pregunta: Com puc aprendre a anar en bicicleta?
Resposta: Per aprendre a anar en bicicleta pots començar amb unes rodetes. Això t’ajudarà a desenvolupar l’equilibri com a memòria muscular del cos. Quan ja portis un parell de setmanes amb les rodetes, ja les podràs treure i fer servir els peus per ajudar-te a trobar l’equilibri. Si agafes prou velocitat podràs posar els peus sobre els pedals i tenir la velocitat suficient per mantenir l’equilibri en línia recta. Practica això durant uns dies i després pots practicar els girs i utilitzar els peus si perds l’equilibri. Fes-ho durant un parell de dies més i ja podràs anar a fer curses amb la teva pròpia bicicleta amb un equilibri perfecte.
Pregunta: Quina és la millor manera de coure un bistec perfecte a la barbacoa?
Resposta: La millor opció per coure un bistec a la barbacoa és marcar els filets a la part més calenta de la graella durant uns minuts per cada costat, girant-los només una vegada perquè quedi la marca de la graella i, després, acabar de coure els filets a la part més freda de la graella uns minuts més, fins obtenir el punt de cocció desitjat.

Aquí tens les instruccions per obtenir els millors resultats. Treu els filets de la nevera 20 minuts abans de fer-los a la graella i deixa’ls reposar, tapats, a temperatura ambient. Durant aquest temps, preescalfa la graella al màxim.

Al cap de 20 minuts, amb un pinzell posa oli als filets per ambdós costats i assaona’ls abundantment amb sal i pebre, o el condiment que vulguis.

Un cop els filets i la graella estiguin a punt, col·loca els filets a la graella i cou-los fins que estiguin daurats i lleugerament cremats, cosa que hauria de trigar entre 4 i 5 minuts. Gira els filets i segueix fent-los a la planxa durant 4 o 5 minuts més per tenir-los poc fets, amb una temperatura interna de 57 graus Celsius. Si els vols al punt, deixa’ls a la graella entre 5 i 7 minuts o 60 graus Celsius, o de 8 a 10 minuts si els vols ben fets a 65 graus Celsius.

Quan arribis a la temperatura desitjada del filet, treu i transfereix els filets a una fusta de tallar o una safata, i deixa’ls reposar cinc minuts abans de tallar-los i servir-los.
Pregunta: Quin és l’avantatge principal d’un vehicle amb pila de combustible d’hidrogen?
Resposta: No té emissions de gasos d’escapament, només emet vapor d’aigua i aire calent; té una tecnologia de càrrega més ràpida, la recàrrega d’hidrogen és molt ràpida i és respectuós amb el medi ambient.
Pregunta: Quines peces de roba es fan servir normalment a l’hivern?
Resposta: A l’hivern, quan el clima sol ser més fred, la gent generalment porta pantalons llargs o faldilles amb mitges, una camisa de màniga llarga o diverses capes (com una camisa amb un jersei) i una jaqueta. Pel que fa al calçat, és habitual portar sabates que ofereixen més protecció, com ara botes i mitjons més gruixuts o més llargs. També es fan servir guants i barrets si el fred és extrem.
Pregunta: Per què hem d’estalviar electricitat?
Resposta: Quan estalvies electricitat, estàs ajudant el medi ambient. Estàs ajudant el medi ambient si tens en compte la manera en què es produeix l’electricitat. L’electricitat es produeix mitjançant la generació de vapor, plaques solars, generadors hidroelèctrics als embassaments, molins de vent, turbines de gas i energia nuclear. La majoria d’aquests mètodes utilitzen combustibles fòssils o altres combustibles que alliberen emissions de gasos d’efecte hivernacle durant el procés de producció de l’electricitat.